《冬至野步寒梅独放 其二》
明代·张穆

大地任红尘，空山独洁身。后人成晚节，先气不因春。

芳菊惜不待，奇香难自沦。含情为延伫，天末念嘉宾。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。